
DR 31.3.2016                                                                  13                   

 

 Jadi, perkara ini akan berkait dan berterusan dan sebab itulah kita tidak boleh 
untuk mengambil pendekatan selain daripada mentakrifkan penyalahgunaan dadah dan 
pengedaran dadah ini sebagai satu aktiviti jenayah.  Jadi saya rasa Yang Berhormat Pokok 
Sena jangan risaulah. Buktinya bahawa AADK dan juga pihak penguasaan imigresen 
berjaya dalam membanteras penyalahgunaan dadah ini. 

Pertama kita ada statistik kita iaitu lebih kurang 40 peratus daripada mereka yang 
menjalani rawatan dan pemulihan dadah ini dapat dibentuk semulalah. Hendak kata pulih 
terus tidak tetapi dapat dibentuk semula supaya mereka tidak kembali semula kepada 
pengedaran dadah.   

Kedua, apakah tindakan daripada pihak penguat kuasa seperti AADK berjaya 
kerana jumlah penagihan kita kalau dikira secara percentage dengan population secara 
keseluruhannya masih lagi kecil baru 100,000 berbanding dengan 30 juta orang. Jadi ini 
juga bukan salah satu buktilah yang boleh digunakan untuk menjelaskan bahawa AADK 
mendapat kejayaan dalam aktiviti pembanterasan dadah mereka.  Terima kasih. 

 

[Soalan No. 5 - YB. Tan Sri Dato’ Sri William Mawan Ikom (Saratok) tidak hadir] 

 

6. Tuan Wan Hassan bin Mohd Ramli [Dungun] minta Menteri Kerja Raya 
menyatakan, langkah-langkah untuk mengelakkan pencerobohan haiwan demi 
keselamatan pengguna Lebuhraya Pantai Timur (LPT2).  

Timbalan Menteri Kerja Raya [Datuk Rosnah binti Haji Abd. Rashid Shirlin]:   
Terima kasih, Tuan Yang di-Pertua. Assalamualaikum warahmatullahi wabarakatuh.  
Terima kasih juga kepada Yang Berhormat Dungun di atas soalan yang dikemukakan. 

Tuan Yang di-Pertua, untuk makluman Ahli Yang Berhormat, terdapat 133 kes 
kemalangan termasuk satu kes kemalangan maut yang membabitkan pencerobohan 
haiwan ternakan atau binatang liar dicatatkan di Lebuhraya Pantai Timur 2 (LPT2) bagi 
tempoh dari 1 Februari 2015 sehingga 29 Februari 2016.  Jumlah tersebut merupakan 12 
peratus daripada jumlah keseluruhan kes kemalangan iaitu 1,094 kes yang dicatatkan di 
LPT2 untuk tempoh berkenaan. 

Berdasarkan kes-kes kemalangan yang direkodkan pencerobohan haiwan 
ternakan dan binatang liar itu berpunca daripada pagar rizab lebuh raya yang telah 
dimusnahkan oleh pihak-pihak yang tidak bertanggungjawab sehingga membuka ruang 
haiwan ternakan dan binatang liar menceroboh masuk ke lebuh raya berkenaan.   

Sehubungan itu bagi mengatasi masalah tersebut, kementerian ini telah 
melaksanakan tindakan seperti berikut: 

(i) meningkatkan kekerapan rondaan di sepanjang lebuh raya 
terutama kawasan-kawasan yang berisiko tinggi berlaku 
pencerobohan; 

(ii) membaik pulih pagar-pagar rizab lebuh raya yang telah 
dirosakkan itu dengan kadar segera; 

(iii) memasang gegelung dawai berduri atau barb wire, dengan izin di 
lokasi-lokasi yang sering dicerobohi; 

(iv) bekerjasama dengan pihak Majlis Daerah, Pengerusi JKKK dan 
Jabatan Veterinar untuk menangani isu-isu berkaitan 
pencerobohan haiwan ternakan; 

(v) mengedarkan risalah kesedaran dan keselamatan kepada 
penduduk terutama para penternak haiwan ternakan di lokasi 
berhampiran lebuh raya; 

(vi) memasang papan tanda amaran dan juga peringatan kepada 
pemandu menerusi papan tanda elektronik (BMS) serta 
pemasangan CCTV di lokasi tertentu. 

 



Jadi, perkara ini akan berkait dan berterusan dan sebab itulah kita tidak boleh untuk mengambil pendekatan selain daripada mentakrifkan penyalahgunaan dadah dan pengedaran dadah ini sebagai satu aktiviti jenayah. Jadi saya rasa Yang Berhormat Pokok Sena jangan risaulah. Buktinya bahawa AADK dan juga pihak penguasaan imigresen berjaya dalam membanteras penyalahgunaan dadah ini. Pertama kita ada statistik kita iaitu lebih kurang 40 peratus daripada mereka yang menjalani rawatan dan pemulihan dadah ini dapat dibentuk semulalah. Hendak kata pulih terus tidak tetapi dapat dibentuk semula supaya mereka tidak kembali semula kepada pengedaran dadah. Kedua, apakah tindakan daripada pihak penguat kuasa seperti AADK berjaya kerana jumlah penagihan kita kalau dikira secara percentage dengan population secara keseluruhannya masih lagi kecil baru 100,000 berbanding dengan 30 juta orang. Jadi ini juga bukan salah satu buktilah yang boleh digunakan untuk menjelaskan bahawa AADK mendapat kejayaan dalam aktiviti pembanterasan dadah mereka. Terima kasih. [Soalan No. 5- YB. Tan Sri Dato' Sri William Mawan Ikom (Saratok) tidak hadir]. 6. Tuan Wan Hassan bin Mohd Ramli [Dungun] minta Menteri Kerja Raya menyatakan, langkah-langkah untuk mengelakkan pencerobohan haiwan demi keselamatan pengguna Lebuhraya Pantai Timur (LPT2). Timbalan Menteri Kerja Raya [Datuk Rosnah binti Haji Abd. Rashid Shirlin]: Terima kasih, Tuan Yang di-Pertua. Assalamualaikum warahmatullahi wabarakatuh. Terima kasih juga kepada Yang Berhormat Dungun di atas soalan yang dikemukakan. Tuan Yang di-Pertua, untuk makluman Ahli Yang Berhormat, terdapat 133 kes kemalangan termasuk satu kes kemalangan maut yang membabitkan pencerobohan haiwan ternakan atau binatang liar dicatatkan di Lebuhraya Pantai Timur 2 (LPT2) bagi tempoh dari 1 Februari 2015 sehingga 29 Februari 2016. Jumlah tersebut merupakan 12 peratus daripada jumlah keseluruhan kes kemalangan iaitu 1,094 kes yang dicatatkan di LPT2 untuk tempoh berkenaan. Berdasarkan kes-kes kemalangan yang direkodkan pencerobohan haiwan ternakan dan binatang liar itu berpunca daripada pagar rizab lebuh raya yang telah dimusnahkan oleh pihak-pihak yang tidak bertanggungjawab sehingga membuka ruang haiwan ternakan dan binatang liar menceroboh masuk ke lebuh raya berkenaan. Sehubungan itu bagi mengatasi masalah tersebut, kementerian ini telah melaksanakan tindakan seperti berikut: (i) meningkatkan kekerapan rondaan di sepanjang lebuh raya terutama kawasan-kawasan yang berisiko tinggi berlaku pencerobohan; (ii) membaik pulih pagar-pagar rizab lebuh raya yang telah dirosakkan itu dengan kadar segera; (iii) memasang gegelung dawai berduri atau barb wire, dengan izin di lokasi-lokasi yang sering dicerobohi; (iv) bekerjasama dengan pihak Majlis Daerah, Pengerusi JKKK dan Jabatan Veterinar untuk menangani isu-isu berkaitan pencerobohan haiwan ternakan; (v) mengedarkan risalah kesedaran dan keselamatan kepada penduduk terutama para penternak haiwan ternakan di lokasi berhampiran lebuh raya; (vi) memasang papan tanda amaran dan juga peringatan kepada pemandu menerusi papan tanda elektronik (BMS) serta pemasangan CCTV di lokasi tertentu.